Diari Oficial de la Generalitat Valenciana


Sumari del DOGV 1602, del 09-08-1991 (1991/822340)

DECRET 142/1991, de 30 de juliol, del Consell de la Generalitat Valenciana, per la qual s'integren el patrimoni i el personal de les cambres oficials de la propiciat urbana de la Comunitat Valenciana en la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/30/142/dof/vci/html**

### Dades del document

Número de DOGV
:   1602

Data del DOGV
:   09-08-1991

Secció del DOGV
:   DISPOSICIONS GENERALS

Número del document
:   1991/822340


Data del document
:   30-07-1991

Organisme emissor
:   Presidència de la Generalitat

Tipus de document
:   Decret

Anàlisi jurídica

Les sentències número 170/94, 299/94 i 334/94 del Tribunal Superior de Justícia de la Comunitat Valenciana, anul·len l'article 3, en relació amb l'annex III, del Decret 142/91, de 30 de juliol, del Govern Valencià, en el que afecta exclusivament la integració del personal d'estes com a funcionari de l'administració autonòmica.

Decret 142/1991, de 30 de juliol, del Consell de la Generalitat Valenciana, pel qual s'integren el patrimoni i el personal de les cambres oficials de la propietat urbana de la Comunitat Valenciana en la Generalitat Valenciana.  
D'acord amb el que estableix la disposició final 10.2.a) de la Llei 4/1990, de 29 de juny, de Pressupostos Generals de l?Estat per a 1990, i els articles 2 i 3 del Decret 16/1991, de 21 de gener, del Consell de la Generalitat Valenciana, les comissions liquidadores de les cambres oficials de la propietat urbana de la Comunitat Valenciana han elaborat l?inventari de béns i drets que constitueixen el seu patrimoni, i han formulat proposta sobre l?esmentat patrimoni, que ha estat generat totalment, bé directament o indirecta, per quotes obligatòries o per altres actuacions derivades d'obligacions legals, i sobre la integració en la Generalitat Valenciana del personal de les esmentades cambres.  
D'acord amb el que disposa la disposició transitòria de l'esmentat Decret 16/1991, les funcions d'assessorament en matèria de propietat immobiliària, després de liquidades les cambres, han estat assumides per la Conselleria d'Obres Públiques, Urbanisme i Transports en virtut del Decret 65/1991, de 15 d'abril, del Consell de la Generalitat Valenciana, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports.  
En virtut del que s'ha exposat i d'acord amb el que estableix la disposició final 10.2.a) i b) de la Llei 4/1990, de 29 de juny, de Pressupostos Generals de l'Estat per a 1990, a proposta conjunta de les Conselleries d'Economia i Hisenda, d'Administració Pública i d'Obres Públiques, Urbanisme i Transports, i prèvia deliberació del Govern Valencià en la reunió del dia 30 de juliol de 1991,  
DECRETE:  
Article primer  
S'integren en el patrimoni de la Generalitat Valenciana els béns immobles i mobles que es descriuen en els annexos I i II respectivament.  
Article segon  
Els fons de què siguen titulars les cambres oficials de la propietat urbana de la Comunitat Valenciana s'ingressaran a la tresoreria de la Generalitat Valenciana, i s'aplicarà al pressupost d'ingressos, llevat els fons provinents de les fiances per arrendaments o sots-arrendaments de finques urbanes, els quals s'hauran d'ingressar en la corresponent rúbrica de fons extrapressupostaris.  
Article tercer  
El personal que s'indica en l'annex III s'integra en l'administració de la Generalitat Valenciana amb les condicions que s'hi s'expressen, i amb garantia de les retribucions que percebien en les corresponents cambres.  
El personal integrat tindrà dret a percebre, per antiguitat, els triennis que acredite pel temps de serveis prestats a la cambra de la propietat urbana.  
En 'adscripció d'aquest personal haurà de tenir-se en compte l'assumpció per la Conselleria d'Obres Públiques, Urbanisme i Transports de les funcions d'informació i assessorament que tenien les cambres de la propietat urbana, d?acord amb el que es disposa en els Decrets 16/1991, i 65/1991, ambdós del Consell de la Generalitat Valenciana.  
DISPOSICIONS ADDICIONALS  
Primera  
La Conselleria d'Economia i Hisenda haurà d'inscriure en el Registre de la Propietat, a nom de la Generalitat Valenciana, els béns immobles descrits en l'annex I.  
Segona  
La Conselleria d'Economia i Hisenda destinarà els fons que, d?acord amb l'article 2 d'aquest decret, hagen d'ingressar-se a la tresoreria de la Generalitat Valenciana per aplicar al pressupost d'ingressos, a fi de cobrir les despeses que en matèria de personal origine la transferència. En el cas que aquests foren insuficients, dotarà els crèdits necessaris per a la integració del personal a què fa referència l'annex III.  
DISPOSICIONS FINALS  
Primera  
S'autoritza els Consellers d'Administració Pública, d'Economia i Hisenda i d'Obres Públiques, Urbanisme i Transports perquè, en l'àmbit de les corresponents competències, dicten totes aquelles disposicions que calguen per a l'efectivitat d'aquest decret.  
Segona  
Aquest decret vigirà l?endemà de la publicació en el Diari Oficial de la Generalitat Valenciana.  
València, 30 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
El Conseller d'Administració Pública,   
EMERIT BONO I MARTINEZ  
El Conseller d'Obres Públiques, Urbanisme i Transports, EUGENIO L. BURRIEL DE ORUETA  
Veure annex


Còpia Permalink ELI